Na osnovu Odluke Vlade Bosansko-podrinjskog kantona Goražde broj: 03-11-950/23 od 25.05.2023.godine o davanju saglasnosti na Program utroška sredstava Ministarstva za privredu Bosansko-podrinjskog kantona Goražde „Program podrške razvoju neprofitnih organizacija Bosansko-podrinjskog kantona Goražde“ za 2023.godinu, utvrđenog na ekonomskom kodu 614300-Tekući transferi neprofitnim organizacijama, Ministarstvo za privredu Bosansko-podrinjskog kantona Goražde *objavljuje****:***

**J A V N I  P O Z I V**

*za odabir korisnika sredstava po Programu utroška sredstava Ministarstva za privredu Bosansko-podrinjskog kantona Goražde* ***„****Program podrške razvoju neprofitnih organizacija Bosansko-podrinjskog kantona Goražde“ za 2023.godinu*

1. **Predmet javnog poziva**

Predmet javnog poziva je prikupljanje zahtjeva neprofitnih organizacija za sufinansiranje za pružanje podrške davanjem pojedinačne državne pomoći s ciljem podrške u radu, poboljšanju uslova za rad Udruženja poslodavaca, Privredne komore, Obrtničke komore i Udruženja Stari zanati sa područja Bosansko-podrinjskog kantona Goražde.

1. **Ciljne grupe**

Na Javni poziv mogu aplicirati Udruženje poslodavaca, Privredna komora, Obrtnička komora i Udruženje Stari zanati sa područja Bosansko-podrinjskog kantona Goražde koji ispunjavaju uslove u skladu sa Programom.

1. **Opšti i posebni ciljevi programa**

Opći cilj programa je pružanje podrške, kako bi se pojačali kapaciteti u udruženjima i komorama u cilju boljeg i kvalitetnijeg pružanja podrške privrednim subjektima, obrtnicima i poduzetnicima kroz unapređenje i bolje zastupanje interesa članova udruženja, komora, odnosno rada neprofitnih organizacija na području Bosansko-podrinjskog kantona Goražde.

 **4. Potrebna sredstva za provođenje programa**

Potrebna sredstva za provođenje Programa definisana su Budžetom Bosansko-podrinjskog kantona („Službene novine Bosansko-podrinjskog kantona Goražde“, broj: 1/23), na ekonomskom kodu 614 300– Tekući transferi neprofitnim organizacijama u iznosu od 30.000 KM**.**

Iznos sredstava koji može biti zatražen za sufinansiranje održivosti, opstojnosti i aktivnosti koje će provoditi tokom perioda trajanja programa je do 10.000 KM.

 **5. Odabir korisnika sredstava**

Sve dostavljene prijedloge zahtjeva u skladu sa odredbama Programa, procjenjuje Komisija imenovana od strane Ministra za privredu Bosansko-podrinjskog kantona Goražde.

Sredstva iz budžeta će se dodijeljivati korisnicima srazmjerno njihovom doprinosu ostvarivanja opštih ciljeva i očekivanih rezultata programa, a u skladu sa kriterijima iz programa.

Konačnu Odluku o dodjeli sredstava donosi Vlada Bosansko-podrinjskog kantona Goražde na prijedlog Ministra za privredu Bosansko-podrinjskog kantona Goražde.

**6. Obavezni prilozi**

Aplikanti su dužni dostaviti prijedloge zahtjeva u formi koja je propisana od strane Ministarstva za privredu Bosansko-podrinjskog kantona Goražde. Forma za dostavljanje prijedloga zahtjeva, aplikacioni obrasci kao i Program Ministarstva za privredu mogu se preuzeti sa internet stranice Vlade Bosansko-podrinjskog kantona Goražde [www.bpkgo.ba](http://www.bpkgo.ba).

* Ovjerenu Izjavu da su u poslijednje tri godine namjenski utrošili dodijeljena sredstva Ministarstvu za privredu (ukoliko su im ista dodijeljena);
* Rješenje o registraciji sa svim pojedinačnim prilozima;
* Uvjerenje o izmirenim obavezama po osnovu javnih prihoda od poreske uprave;
* Uvjerenje o izmirenju obaveza PIO/MIO sa podacima o broju prijavljenih radnika;
* Uvjerenje da nije pokrenut stečaj ili likvidacija
* Uvjerenje ili potvrda da nema blokiran račun;
* Izvještaj o finansijskom osiguranju (bilans stanja i bilans uspjeha za prethodnu godinu);

**7. Podnošenje prijedloga projekata i zahtjeva**

Prijedlozi zahtjeva sa traženim prilozima dostavlja se u zatvorenoj koverti na adresu: Ministarstvo za privredu Bosansko-podrinjskog kantona Goražde

Ul. Višegradska br.2, Goražde 73000,

sa naznakom: Javni poziv za odabir korisnika sredstava po Programu utroška sredstava Ministarstva za privredu Bosansko-podrinjskog kantona Goražde „Program podrške razvoju neprofitnih organizacija Bosansko-podrinjskog kantona Goražde“ za 2023.godinu.

**„NE OTVARAJ“**

Rok za dostavljanje ponuda je 15 dana od dana prve objave Javnog poziva putem sredstava javnog informisanja, putem objave na stranici Vlade Bosansko-podrinjskog kantona Goražde i oglasnih ploča Vlade Bosansko-podrinjskog kantona Goražde i Ministarstva za privredu Bosansko-podrinjskog kantona Goražde.

Uvjerenja nesmiju biti starija od 3(tri) mjeseca računato od dana podnošenja zahtjeva, a kopije Uvjerenja i drugih dokumenata moraju biti ovjerene a takođe ovjera ne smije biti starija od tri mjeseca.

8. Ostale odredbe

Sa aplikantima čiji se zahtjevi prihvate biće potpisani Ugovori o sufinansiranju odobrenih zahtjeva, kojim će biti preciziran način i dinamika korištenja odobrenih sredstava, te nadzor nad utroškom istih u namijenjene svrhe.

Sve dopunske informacije vezane za Javni poziv mogu se dobiti svakim radnim danom

putem telefona, broja 038/228-640 od 08,00 do 16,00 sati.

**Broj:04-11-1074-3/23**

**Goražde, 29.05.2023.godine**

 **M I N I S T A R**

 ***Zijad Briga***